Vytis

**Vytis** (, , ) – Lietuvos Didžiosios Kunigaikštystės (1336–1795 m.), Lietuvos Respublikos (1918–1940 m. ir nuo 1990 m.) herbas, taip pat Baltarusijos herbas (1918–1919, 1991–1995 m.), dabartinės Baltarusijos opozicijos simbolis. Tai simbolis, kuriame pavaizduotas baltas raitelis raudoname fone.

## Istorija

Antspaudai su raito riterio, rankoje iškėlusio kalaviją ar ietį, atvaizdu tarp Vakarų Europos valdovų, pradedant XII a., tapo labai populiarūs. Nuo XIII a. tokie antspaudai naudoti ir Rusios kunigaikščių, pavyzdžiui, Aleksandro Neviškio. Pirmasis Lietuvos kunigaikštis, savo antspaude naudojęs Vytį buvo Polocko valdovas Narimantas Gediminaitis-Glebas (1338–1341 m.). Pirmoje išsamioje Lietuvos istorijoje – plačiojoje Lietuvos metraščių redakcijoje (vad. Bychovco kronikoje, XVI a. 3 dešimtmetis) Vyčio herbo atsiradimas aiškinamas tokia legenda: „Narimantas, sėsdamas į Lietuvos didžiojo kunigaikščio sostą, savo Kentauro herbą perleido savo broliams, o sau pasidarė herbą – raitelį su kalaviju. Tas herbas reiškia subrendusį valdovą, kuris gebės kalaviju apginti savo tėvynę.“ Tačiau veikiausiai tai buvo atskiras atvejis, susijęs su šv. Glebo vaizdavimo tradicija. Vėliau raitelis su iškeltu kalaviju atsiranda Lietuvos didžiojo kunigaikščio Algirdo bei jo sūnų antspauduose. Kaributas, Lengvenis, Skirgaila ir kiti Algirdo broliai turėjo po kelis portretinius antspaudus, kuriuose jie pavaizduoti raiti. Jogaila pradžioje vaizduotas su ietimi vietoje kalavijo, o kartais ir su slibinu po žirgo kanopomis, o po Kęstučio, nuo 1381 m. Lietuvos didžiojo kunigaikščio, nužudymo Vytis buvo ir jo sūnaus Vytauto antspaude (prieš Kęstučiui tampant didžiuoju kunigaikščiu, ant jo antspaudo vaizduotas pėsčias karys). Būtent Vytautui esant didžiuoju kunigaikščiu, raitelis su iškeltu kalaviju įgavo Lietuvos Didžiosios Kunigaikštystės herbo prasmę. Vytauto antspaude (XV a. pr.) valdovas, apsuptas jam priklausančių žemių herbų, vienoje rankoje laiko didžiojo kunigaikščio valdžią reiškiantį kalaviją, kitoje iškėlęs skydą (jame pavaizduotas raitelis), kuris lyg karalių valdžios obuolys simbolizuoja jo valdomą Lietuvos valstybę.

XV a. pradžioje arba kiek anksčiau, nusistovėjo ir herbo spalvos bei kompozicija: sidabriškai baltas šarvuotas raitelis su iškeltu virš galvos kalaviju raudoname skydo pavidalo lauke (žirgo kamanų spalva paskui kaitaliojosi tarp mėlynos ir auksinės). Karinė simbolika susijusi su to meto istorine padėtimi – nuolatiniais lietuvių karais. Raito kario atvaizdą priimant kaip valstybės herbą, matyt, prisidėjo ir tai, kad Lietuva tuo metu jau daugiau nei ištisą šimtmetį gyveno nepaliaujamo karo sąlygomis.

Po 1569 m. Liublino unijos senosios herbo spalvos, tikriausiai veikiamos Lenkijos herbo spalvų (raudona, balta ir geltona), ėmė kisti: kartais žirgo gūnia vaizduota raudona arba purpurinė, odiniai diržai – geltoni; mažiau keitėsi mėlynas raitelio skydas su auksiniu kryžiumi.

Po 1795 m. Abiejų Tautų Respublikos padalinimų Lietuvos Didžioji Kunigaikštystė paliovė egzistuoti, drauge su ja Vytis nustojo oficialaus statuso. Tiesa, Rusijos imperijoje jis tapo Vilniaus gubernijos herbu, bet jo sidabriniame skyde buvo pavaizduotas naujas ideologinis simbolis – auksinis stačiatikių (8 galų) kryžius.

1918 m. atkurtas atskirai kaip Lietuvos bei Baltarusijos herbas, taip pat naudotas įvairių Lietuvos, Baltarusijos, Lenkijos, Ukrainos gyvenviečių heraldikoje.

## Pavadinimas
1551 m. lenkų istorikas Marcinas Bielskis pirmasis pavartojo herbo pavadinimą *Pogonia, Pogoń*. Jis kildinamas iš  ('vyti, gaudyti, varyti'). Iki to laiko herbas greičiausiai pavadinimo dar neturėjo – Janas Dlugošas jį nusako tik aprašomuoju būdu. „Pogonios“ vardu herbas minimas ir 1566 m. LDK statute: *Тежъ мы Господаръ даемъ подъ гербомъ того панства нашего Великого Князства Литовского, <u>Погонею</u>, печать до кождого повету*. Vėliau buvo ieškoma lietuviško atitikmens. XVII a. Konstantinas Sirvydas nurodė du atitikmenis: *waykitoias* (t. y. vaikytojas, jeigu kalbama apie raitelį) ir *waykimas* (t. y. vaikymas, jeigu kalbama apie veiksmą). Šis pavadinimas buvo vartojamas iki XIX a. vidurio, kai raiteliui (ne herbui) apibūdinti Simonas Daukantas pavartojo *vyčio* terminą. Jonas Basanavičius siūlė *Vaiko* (nuo žodžio „vaikyti“) vardą. 1884 m. „Aušroje“ sąvoką *Vytis* nuosekliai pradėjo vartoti Mikalojus Akelaitis. Vyčio vardo vartoseną kalbininkai suvienodino tik XX a. ketvirtajame dešimtmetyje.Dėl žodžio *vytis* kilmės iškeltos trys pagrindinės versijos:
* Šį žodį iš veiksmažodžio *výti(s)* ('gaudyti, vaikytis') sukūrė Daukantas;
* Žodis *vỹtis* ('karžygys, riteris') iš tiesų yra senas lietuviškas žodis, kurį Žemaitijoje dar užfiksavo Daukantas, o kitur Lietuvoje jis jau buvo išstumtas slavybių („bajoras“, „šlėkta“ ir kt.);
* Žodis yra skandinaviškos kilmės (iš germ. **víking-*) ir giminiškas ,  ('karžygys'), paveiktas lt. žodžio *výti(s)*. Tokiu atveju Daukantas irgi būtų užrašęs jau beišnykstantį jo vartojimą.

Kalbininkas Lešekas Bednarčiukas palaikė versiją, kad žodis *vỹtis* ('karžygys, riteris') yra autentiškas (pasak jo, senovės lietuvių kalboje egzistavo išvestinis žodis *vỹtis, -čio* ‘persekiojimas, vijimasis, liaudies pašauktiniai’), sietinas su , , o toliau su baltų-slavų **vīt-(i)i̯o-* ‘persekiojimas, vytynės, liaudies pašauktiniai’. Toliau šis žodis būtų susijęs su , slavų *vojь, vojьna* ('karas'), *vъz-vitь(je)* (‘pelnas, nauda’ 
Vaizdas:Flag of Vytautas the Great with a standing knight of Kęstutaičiai and Lithuanian Vytis (Waikymas), used during the Council of Constance in 1416.jpg|Vytauto Didžiojo vėliava, naudota Konstanco susirinkime, 1416 m.
Vaizdas:Flag of Jogaila with the Polish Eagle and Lithuanian Vytis (Waikymas), used during the Council of Constance from 1414 to 1418.jpg|Jogailos vėliava, naudota Konstanco susirinkime, 1416 m.
Vaizdas:Lithuanian coat of arms Vytis. 16th century.jpg|Lietuvos Didžiosios Kunigaikštystės herbas, XVI a.
Vaizdas:Universitas lingvarum magno Palaemonii orbis et urbis hospiti (...) Christophoro Joanni comiti in Slupow Szembek (...), p8, Litvanice, 1729, Vilnius, Lithuania.jpg|thumb|Universitas lingvarum magno Palaemonii orbis et urbis hospiti (...) Christophoro Joanni comiti in Slupow Szembek (...), p8, Litvanice, 1729, Vilnius, Lithuania| Vyčio žirgas panegirikoje vadinamas „Palemono Žirgu“: „Žirge Palemono, tu pareini jau Pegasą šlove“.
Vaizdas:Old Lithuanian Literature. Panegyric to Sigismund III Vasa, visiting Vilnius, allegory of the Lithuanian Coat of Arms - Vytis, 1589.png|thumb|Panegirikoje Vytis vadinamas „Didžiosios kunigaikštystės raiteliu“ ir lyginamas su Romos Decijumi.
Vaizdas:Coats of arms of the Grand Duchy of Lithuania from the Statute 1588.png|Iliustracija 1588 m. Lietuvos Statute
Vaizdas:Herb Rzeczypospolitej Obojga Narodow.svg|Abiejų Tautų Respublikos herbas
Vaizdas:Grand COA of Sapiega family (Lithuania).png|Vytis Sapiegų giminės herbe
Vaizdas:Pahonia - Пагоня, Grand Duchy of Lithuania COA (1575) cut.png|Vytis iš 1575 m. Erazmo Komino rankraščio
Vaizdas:Coat of arms of Vilna Governorate 1878.svg|1878 m. Vilniaus gubernijos herbas
Vaizdas:Coat of arms of Lithuania.svg|Vytis Lietuvos herbe
Vaizdas:Coat of arms of Belarus (1991–1995).svg|Vytis 1991–1995 m. Gudijos herbe
Vaizdas:POL województwo podlaskie COA.svg|Vytis Palenkės vaivadijos herbe
Vaizdas:POL powiat siemiatycki COA.svg|Vytis Lenkijos Semiatičės apskrities herbe
Vaizdas:POL Białystok formal COA.svg|Vytis Balstogės herbe
Vaizdas:POL Brańsk COA.svg|Vytis Bransko herbe
Vaizdas:POL Drohiczyn COA.svg|Vytis Drohičino herbe
Vaizdas:POL powiat łosicki COA.svg|Vyčio motyvas Losicės apskrities herbe
Vaizdas:KP gubernia lubelska (1845-1866) COA.svg|Vytis Liublino gubernijos herbe 1845-1866 m.
Vaizdas:POL województwo bialskopodlaskie COA.svg|Vytis Palenkės Bialos vaivadijos herbe
Vaizdas:POL powiat puławski COA 1.svg|Vytis Pulavų apskrities herbe
File:POL Puławy COA.svg|Vytis Pulavų miesto herbe
Vaizdas:POL Lubartów COA.svg|Vytis Liubartuvo miesto herbe
Vaizdas:Herb Siedlce.svg|Vytis Sedlcų miesto herbe
File:Coat of Arms of Lepiel, Belarus.svg|Vytis Lepelio miesto herbe
Vaizdas:Liudinavas COA.gif|alt=Liudvinavo herbas|Vytis Liudvinavo miesto herbe
File:Banner of Amścisłaŭ Voivodeship.svg|Mstislavlio vaivadijos herbas
Coat of arms of Vitebsk Governorate 1856.svg|1856 m. Vitebsko gubernijos herbas


## Šaltiniai

## Nuorodos
* Lietuvos valstybės herbas | lrs.lt